open-index/open-wikipedia-markdown huggingface dataset:
დაუცენ კრუსი

**დაუცენ კრუსი** (დ. 23 იანვარი, 1985) — ნიდერლანდელი მოდელი, მსახიობი, და ქველმოქმედი. დაუცენ კრუსმა სამოდელო კარიერა დაიწყო 2003 წელს, ნიდერლანდებში და კრუსის პირველმა სამოდელო სააგენტომ კრუსი გააგზავნა ნიუ-იორკში, სადაც კრუსმა მოირგო Victoria’s Secret-ის თეთრეული და მიიღო ფოტოსესიებში მონაწილეობა. დაუცენ კრუსი Victoria’s Secret-ის ანგელოზი 2008 წლიდან 2014 წლამდე იყო. იგი 2006 წლიდან არის ''L'Oréal Paris*- ის ბრენდის სახე. კრუსი იყო ერთ – ერთი ყველაზე მაღალანაზღაურებადი მოდელი, რომლის შემოსავალი დაახლოებით 5 მილიონ დოლარზე მეტია წელიწადში, 2008 წლიდან. 2014 წელს კრუსი მეორე ადგილზე მოხვდა ფორბსის ყველაზე მაღალანაზღაურებადი მოდელების სიაში, სავარაუდოდ კრუსი 8 მილიონ დოლარს გამოიმუშავებს წელიწადში.

2013 წელს კრუსი გახდა პირველი მოდელი, რომელიც 4 წლის განმავლობაში *Vogue*– ს სექტემბრის სოლო ნომერში მოხვდა.

დაუცენ კრუსის ფილმში დებიუტი შედგა ფილმ *Nova Zembla*-ში (2011), პირველ 3D ჰოლანდიურ ფილმში.

2017 წელს ის გამოჩნდა სუპერგმირი ფილმში Wonder Woman, როგორც ამაზონის მეომარი.

დაუცენკრუსი არის Wildlife Conservation და World Wildlife Fund ერთ–ერთი აქტიური მხარდამჭერი.

## კარიერა 
კრუსმა ახალგაზრდობაში საკუთარ თავს "*Tomboy*" უწოდა, კრუსს სერიოზულად არასოდეს მიაჩნდა მოდელირება, მაგრამ მან 2003 წელს ამსტერდამის სამოდელო სააგენტოს *Paparazzi Model Management*-ის გააგზავნა თავისი მონაცემები.

2005 წელს, კრუსმა Vogue.com-ზე "წლის მოდელის" ჯილდო მოიგო. კრუსი 2007 წლის მაისში წარმოდგენილი იყო Vogue–ის გარეკანზე, როგორც ერთ-ერთი საუკეთესო მოდელი, შანელ იმანთან ერთად გამოჩნდა Pirelli-ის 2008 წლის გარეკანზე.

## ადრეული ცხოვრება 
დაუცენ კრუსი დაიბადა 1985 წლის 23 იანვარს, სოფელ აღზემარში (ჰოლანდიურად: ოოსტერმეერი). მისი დედა, *Geartsje Leistra*, მედდა იყო, შემდეგ პედაგოგი,  ხოლო მისი მამა იოჰან კრუსი ფსიქოთერაპევტი იყო. 1970-იან წლებში ორივე ფიგურული ციგურაობის ჩემპიონები იყვნენ. ახალგაზრდა კრუსიც მასწრაფვოდა, რომ გამხდარიყო პროფესიონალი მოციგურავე.

## ქორწინება 
2009 წელს კრუსმა  დაიწყო ნიდერლანდელი *DJ Sunnery James Gorré*–სთან ურთიერთობა. 2010 წლის 7 ნოემბერს კრუსი და *James Gorré'' დაქორწინდნენ. წყვილს ორი შვილი ჰყავს: ვაჟი ფილიონ ჯო გორე (დაიბადა 2011 წლის იანვარი) და ქალიშვილი მილენა მაე გორე (დაიბადა 2014 წლის ივლისი). ორივე ბავშვი ნიდერლანდებში ამსტერდამში დაიბადა. მისი ქალიშვილის მომავლის შესახებ 2014 წლის აპრილში ჩატარებულ ინტერვიუში კრუსმა თქვა: "იმის ნაცვლად, რომ ვთქვა:" შენ ძალიან ლამაზი ხარ ", მე გეტყვი რომ," შენ ჭკვიანი ხარ ", ასე რომ, მას ცხოვრების სხვა მისწრაფებები ექნება, ვიდრე სილამაზე და მოდელირება. მიუხედავად იმისა, რომ მე მიყვარს ჩემი საქმე, მე არ ვცვლი სამყაროს.

## რესურსები ინტერნეტში
* 

## სქოლიო 
კატეგორია:დაბადებული 1985
კატეგორია:დაბადებული 23 იანვარი
კატეგორია:ნიდერლანდელი მოდელები
კატეგორია:ცოცხალი ადამიანები
ტერი ჰატჩერი

**ტერი ჰატჩერი** (ინგლ. Teri Hatcher; დ. 8 დეკემბერი, 1964, პალო-ალტო, კალიფორნია, აშშ) — ამერიკელი მსახიობი, მწერალი, მომღერალი და პრეზენტატორი. სახელი გაითქვა ლუის ლეინის როლით ფილმში „ლუისი და კლარკი: სუპერმენის ახალი თავგადასავლები“, ჯეიმზ ბონდის ფილმში „ხვალინდელი დღე არასოდეს მოკვდება“ და სერალში „სასოწარკვეთილი დიასახლისები“ შესრულებული სიუზენ მეიერის როლით. მას მოგებული აქვს ოქროს გლობუსის, ხოლო ნომინირებული იყო ემისა და კინომსახიობთა გილდიის ჯოლდოებზე.

## ბავშვობა 
ტერი ჰატჩერი დაიბადა 1964 წლის 8 დეკემბერს პალო-ალტოში, კალიფორნიაში, აშშ-ში. იგი არის ელექტრო ინჟინერ ოუენ უოლკერ ჰატჩერისა და მისი მეუღლის, პროგრამისტ ესტერ ჰატჩერის (ქალიშვილობის გვარია ბეშური) ერთადერთი შვილი. მამამისი წარმოშობით ინგლისელი, უელსელი და ირლანდიელია, ხოლო დედამისი არის სირიელი, ჩეხი და ირლანდიელი. ამის გამო მას სერიოზული ფსიქოლოგიური დარღვევა ჰქონდა, რის გამოც 14 წლის ასაკში თვითმკვლელობა სცადა, რის შემდეგაც ექვს წელიწადში, 2008 წელს რიჩარდ ჰაის სტოუნი ციხეში, სწორი ნაწლავის კიბოთი გარდაიცვალა. 

## კარიერა 
მარცხნივ|მინი|331x331პქ|ტერი ჰატჩერი 2008 წელს „სასოწარკვეთილი დიასახლისების“ თანავარსკვლავებთან ერთად.
ტერი ჰატჩერის სამსახიობო დებიუტი 1985 წელს შედგა სერიალში „საყვარელი ნავი“ შესრულებული ემის როლით. ეს წესით ეპიზოდური როლი უნდა ყოფილიყო, თუმცა რეჟისორს მოეწონა მისი შესრულება და კიდევ 19 სერიაში გადაიღო, რის გამოც ტერი ამ სერიალში 1986 წლამდე დარჩა. ამის შემდეგ მას რამდენიმე პატარა როლის შესრულება მოუწია, 1988 წელს კი ფილმში „ვარსკვლავური გზა: შემდეგი თაობა“ შეასრულა ლეიტენანტ ბრონუინ გაილ რობინზონის როლი. 

1993 წელს ტერი ჰატჩერი დაამტკიცეს ლუის ნეილის მთავარ როლზე სერიალში „ლუისი და კლარკი: სუპერმენის ახალი თავგადასავლები“, რომელშიც იგი 87 სერიაში გადაიღეს. სერიალის გადაღებები 1997 წელს დასრულდა. სიუზენის როლმა მას განსაკუთრებულად დიდი პოპულარობა და ხალხის სიყვარული მოუტანა. ამ როლისათვის იგი ნომინირებული იყო 17 სამსახიობო ჯილდოზე, მათ შორის ემისა. 1994 წლის 27 მაისს იგი მეორედ დაქორწინდა მსახიობ ჯონ ტენეიზე, რომელთანაც ერთი ქალიშვილი შეეძინა და რომელსაც 2003 წლის მარტში გაეყარა. 

## სქოლიო 
კატეგორია:დაბადებული 8 დეკემბერი
კატეგორია:დაბადებული 1964
კატეგორია:ამერიკელი ქალი მსახიობები
კატეგორია:ოქროს გლობუსის გამარჯვებულები
კატეგორია:ლუისისა და კლარკის ექსპედიცია
კატეგორია:ჯეიმზ ბონდის ფილმები
კატეგორია:XX საუკუნის ამერიკელი ქალი მსახიობები
კატეგორია:მწერლები ანბანის მიხედვით
კატეგორია:ცოცხალი ადამიანები
ჰელენ ბრუკ ტაუსიგი

**ჰელენ ბრუკ ტაუსიგი** (; დ. 24 მაისი, 1898, კემბრიჯი, მასაჩუსეტში, ამერიკის შეერთებული შტატები, — გ. 20 მაისი, 1986, კენეტ-სქვერი, პენსილვანია, აშშ) — ამერიკელი ექიმი, თანამედროვე ბავშვთა კარდიოლოგიის ერთ-ერთი ფუძემდებელი. მნიშვნელოვანი წვლილი შეიტანა გულის თანდაყოლილი მანკის, ფალოს ტეტრადის მკურნალობის პირველი წარმატებული მეთოდის შემუშავებაში.
## ბიოგრაფია 
ჰელენ ტაუსიგი დაიბადა მასაჩუსეტსის შტატში 1898 წელს. მამა იყო ცნობილი ეკონომისტი, ჰარვარდის უნივერსიტეტის პროფესორი ფრენკ ტაუსიგი, დედა — რედკლიფის კოლეჯის (ჰარვარდის დანაყოფი) პირველი ქალი სტუდენტი. ბავშვობაში გამოუვლინდა დისლექსია; კითხვას რთულად, მამის დახმარებით დაეუფლა. 11 წლის ასაკში ტუბერკულოზით გარდაეცვალა დედა. მიუხედავად ამ სიძნელეებისა, სწავლობდა რედკლიფის კოლეჯში, შემდეგ კი — ბერკლის კალიფორნიის უნივერსიტეტში, რომელიც 1921 წელს დაამთავრა. მიზნად ჰქონდა მედიცინის შესწავლა ჰარდვარდში, თუმცა უარი უთხრეს, რადგან იმ დროს ამ უნივერსიტეტში აკადემიური ხარისხის დასაუფლებლად ქალებს არ იღებდნენ. სწავლა განაგრძო ბოსტონის უნივერსიტეტის მედიცინის სკოლაში (1922-1924), 1927 წელს კი დაამთავრა ჯონს ჰოპკინზის უნივერსიტეტის მედიცინის სკოლა.

ტაუსიგის კარიერაზე დიდი გავლენა მოახდინეს კანადელმა პათომორფოლოგმა მოდ ებოტმა და ამერიკელმა პედიატრმა ედვარდს პარკმა. ებოტის კვლევებმა გულის თანდაყოლილი დაავადებების შესახებ შთააგონა ტაუსიგი განეგრძო ამ მიმართულებით მუშაობა. 1930 წელს ის პარკმა ჰოპკინზის ჰარიეტ ლეინის ბავშვთა კლინიკის დირექტორად დანიშნა. ტაუსიგის კარიერულ წინსვლასთან ერთად მისი პირადი პრობლემები მატულობდა. 40 წლისაც არ იყო, რომ სმენის მნიშვნელოვანი დაქვეითება განუვითარდა. ამ ნაკლის კომპენსირების მიზნით ისწავლა ტუჩების მოძრაობით ნათქვამის ამოკითხვა და შეიმუშავა ადამიანის გულისცემის ხელით შეფასების ინოვაციური მეთოდი. ამ გზით მან შენიშნა გულის მანკით დაბადებულ ციანოზურ ახალშობილებში გულისცემის თავისებურებანი. ტაუსიგმა დაადგინა, რომ ამ პრობლემის ძირი ფილტვებიდან გულში ჟანგბადით მდიდარი სისხლის მიდინების მოშლა იყო და გამოთქვა აზრი, რომ ხელოვნური არტერიული გზის ანუ შუნტის შექმნა ამგვარ მდგომარეობას შეამსუბუქებდა. მან ეს აზრი ჰოპკინზის ქირურგიული დეპარტამენტის ხელმძღვანელს, ალფრედ ბლალოკს გაუზიარა. მათ ერთად შექმნეს შუნტირების მეთოდი, რომელიც ბლალოკ-ტაუსიგის შუნტის სახელითაა ცნობილი. 1944 წლის 29 ნოემბერს ამერიკელი ახალშობილი ეილინ საქსტონი გახდა პირველი პაციენტი მანამდე უკურნებელ სენად მიჩნეული ფალოს ტეტრადით, რომელსაც წარმატებით ჩაუტარდა ბლალოკ-ტაუსიგის ოპერაცია. შემდგომში ამ მეთოდის დახვეწაში წვლილი შეიტანა ამერიკელმა ლაბორატორიის ტექნიკოსმა ვივიენ ტომასმაც.

## სქოლიო
კატეგორია:დაბადებული 1898
კატეგორია:დაბადებული 24 მაისი
კატეგორია:გარდაცვლილი 1986
კატეგორია:გარდაცვლილი 20 მაისი
კატეგორია:ამერიკელი ექიმები
სალომე ბაკურაძე

**სალომე ბაკურაძე** (დ. 9 ივლისი, 1984, ქუთაისი) — ქართველი მომღერალი, მუსიკოსი, ხელოვნებათმცოდნე.

## ბიოგრაფია
სალომე ბაკურაძე დაიბადა 1984 წლის 9 ივლისს, ქალაქ ქუთაისში. დაამთავრა ქალაქ ქუთაისის მელიტონ ბალანჩივაძის სახელობის პირველი სამუსიკო სკოლა, საფორტეპიანო განყოფილება. 2002-2006 წლებში სწავლობდა სახელმწიფო თეატრალურ უნივერსიტეტში, რომელიც დაამთავრა ხელოვნებათმცოდნეობის ბაკალავრის, ხოლო 2008 წელს ხელოვნებათმცოდნეობის მაგისტრის ხარისხით.

## კარიერა
სალომე ბაკურაძემ 2005 წელს მონაწილეობა მიიღო ყველაზე რეიტინგულ სატელევიზიო მუსიკალურ კონკურსში „ნუცას სკოლა“(TV იმედი) და გავიდა ნახევარ ფინალში. ამავე წელს „TV იმედის“ მიწვევით მონაწილეობა მიიღო მუსიკალურ შოუში „იმედის ტალღა“. 2006 წელს კომპოზიტორ ალექსანდრე ბასილაიას მიწვევით იყო მისივე სახელობის კვინტეტის წევრი. 2006 წელს საქართველოს სახელით მოლდოვეთის საერთაშორისო კონკურსში „friends faces“ მიიღო მონაწილეობა და ლაურეატი გახდა.
2008 წელს მან მონაწილეობა მიიღო მერიკული სატელევიზიო შოუს „pop idol“-ის ქართულ ანალოგში „რუსთავი 2-ზე, სადაც შოუს ფინალისტი გახდა და მე-2 ადგილი დაიკავა.

2009 წელს იგი ტელეკომპანია რუსთავი 2-მა მიიწვია მსოფლიოში ცნობილი შოუს „Two stars“ ქართულ ანალოგში. 2009 წელს „რუსთავი 2“-მა იგი მიიწვია „pop idol“-ის ანალოგ პროექტ „Geo star“ 2000-ში სეციალურ სტუმრად. 2008 წლის ფინალისტობის შემდეგ მას ინტენსიურად იწვევდნენ სხვადასხვა ტელეკომპანიები რეიტინგულ გადაცემებში. 
2010 წელს ტელეკომპანია „რუსთავი 2“-მა მიიწვია მეგა შოუში „Bravo“, სადაც მან მაყურებლის და ჟიურის მხარდაჭერით გამარჯვება მოიპოვა.
2015 წელს ტელეკომპანია „GDS“-ის მიწვევით მონაწილეობას იღებს მეგა შოუში, საერთაშორისო პროექტ „one in one“ ქართულ ანალოგში, „ერთი-ერთში“, სადაც იმარჯვებს.

2015 წლიდან დღემდე არტისტი არის „სამედიცინო ჰოლდინგი 23“ სახე.
2018 წელს მიწვეულ იქნა საქართველოს საზოგადოებრივი მაუწყებლის მიერ, ევროვიზიის საერთაშორისო კონკურსის, საერთაშორისო ჟიურიში.
2020 წლის იანვარში მან გამოუშვა ახალი სინგლი და ვიდეორგოლი სახელწოდებით „აღარ გიცდი“.
2021 წლის სექტემბრის თვეში გამოუშვა ახალი სინგლი „ჩიორა“.

## რესურსები ინტერნეტში
* 
* ბიოგრაფია
* სალომე ბაკურაძე - პირველი არხი
* სალომე ბაკურაძე - ტელეკომპანია იმედი 

კატეგორია: ქართველი მომღერლები
კატეგორია: დაბადებული 1984
კატეგორია: დაბადებული 9 ივლისი
მელისა ბენოისტი

**მელისა მარიე ბენოისტი** (; დ. 4 ოქტომბერი, 1988) — ამერიკელი მსახიობი და მომღერალი. ცნობილია თავისი შესრულებული როლით, როგორც კარა დანვერსი CBS/CW-ს სატელევიზიო სერიალ „სუპერგოგონა“-ში (2015-დღემდე). 

2013 წლიდან 2014 წლამდე მონაწილეობას იღებდა Fox-ის კომედიურ სატელევიზიო დრამა–„გუნდი“-ში, სადაც თამაშობდა მერლი როუზის როლს. გადაღებულია რამდენიმე ფილმში, მათ შორისაა: „შეპყრობილი“ (2014), „დენი კოლინზი“ (2015), „ყველაზე გრძელი გზა“ (2015), „პატრიოტის დღე“ (2016), „ლოულაიდერები“ (2016) და „მზიანი ძაღლები“ (2017). 2018 წელს კი, მინისერიალ „უეიკო“-ში, დევიდ კორეშის ცოლის, რეიჩელ ჯონსის როლი ითამაშა. 

ბენოისტის პირველი ფილმი 2008 წლის ამერიკული დრამა „Tennessee“-ია, ფილმში მან მონაწილეობა მომღერალთან, მარია ქერისთან ერთად მიიღო. ამის შემდეგ გამოჩნდა რამდენიმე სატელევიზიო სერიალში, მათ შორისაა: „Law & Order: Criminal Intent“, „ცისფერი სისხლი“ და „კარგი ცოლი“.

## ადრინდელი ცხოვრება 
მელისა ბენოისტი 1988 წლის 4 ოქტომბერს ჰიუსტონში, ტეხასში დაიბადა. არის ჯული და ჯიმ ბენოისტის ქალიშვილი. მელისას მშობლები მაშინ განქორწინდნენ როდესაც, მელისა ბავშვი იყო. მისი დიდი ბაბუა ფრანგი იყო. ჰყავს ორი ბიოლოგიური და, ჯესიკა-ნოველისტი და ქრისტინა-ეკოლოგიის მეცნიერი. მამამისის მეორე ქორწინებიდან კი 5 ნახევარ და-ძმა. მშობლების განქორწინების შემდეგ, იგი დედამისთან ერთად კოლორადოში ცხოვრობდა. 

3 წლის ასაკში მან ბალეტის და ჯაზის გაკვეთილებზე სიარული დაიწყო. 4 წლის ასაკში მან დეიდამისის შექნილ სპექტაკლში მიიღო მონაწილეობა. 

2007 წელს მან დაამთავრა „Arapahoe“-ს უმაღლესი სკოლა, ხოლო შემდგომ საცხოვრებლად ნიუ-იორკში გადავიდა, რათა მუსიკალური თეატრის კარიერა გაეგრძელებინა. 2011 წელს დაათავრა „მერიმაუნთის მანჰეტენის კოლეჯი“. კოლეჯში სწავლისას მონაწილეობა მიიღო რამდენიმე სპექტაკლში, მათ შორისაა: „Thoroughly Modern Millie“ და „ As You Like It“.

## პირადი ცხოვრება 
მელისა კოლეჯში ველოსიპედის ტარებას სწავლობდა, მას მარცხენა ფეხზე ტატუ აქვს, სადაც ველოსიპედია გამოსახული.
 
2015 წელს, ცნობილი გახდა ფაქტი რომ ბენოისტი და ამერიკელი მსახიობი და მომღერალი ბლეიკ ჯენერი დაქორწინდნენ. თუმცა, მელისამ ერთ-ერთ ინტერვიუზე ამ საკითხთან დაკავშირებით თქვა რომ ისინი დიდი ხნის წინ დაქორწინდნენ. ზოგი წყარო ირწმუნება რომ წყვილს ქორწილი 2013 წელს ჰქონდა. 2016 წლის დეკემბერს, ბენოისტმა განქორწინება მოითხოვა, ხოლო 2017 წლის დეკემბერს მათი ურთიერთობა განქორწინებით დამთავრდა. 

ბენოისტს ღრმა ბავშვობაში, 13 წლის ასაკში შფოთვითი დეპრესია ჰქონდა.

მელისამ და ამერიკელმა მსახიობმა, კრის ვუდმა დაანონსეს რომ 2019 წლის 10 თებერვალს სასიყვარულო ურთიერთობა დაიწყეს, ხოლო ამავე წლის სექტემბერს იქორწინეს. 2020 წლის 4 მარტს, წყვილმა სოციალური ქსელის მეშვეობით გაასაჯაროვეს რომ ისინი თავიანთ პირველ შვილს ელოდებიან. 

## სქოლიო 
კატეგორია:XXI საუკუნის ამერიკელი ქალი მსახიობები
კატეგორია:დაბადებული 1988 
კატეგორია:დაბადებული 4 ოქტომბერი
კატეგორია:ამერიკელი ქალი კინომსახიობები
კატეგორია:ამერიკელი ქალი თეატრის მსახიობები
კატეგორია:ამერიკელი ტელემსახიობი ქალები
კატეგორია:XXI საუკუნის ამერიკელი ქალი მომღერლები
კატეგორია:ცოცხალი ადამიანები
ოთარ გოცაძე

**ოთარ დავითის ძე გოცაძე** (დ. 7 თებერვალი, 1929, სოფ. ბიღა, ახლანდელი ჭიათურის მუნიციპალიტეტი, — გ. 12 მარტი, 1993, თბილისი) — ქართველი გეოფიზიკოსი, სეისმოლოგი; ფიზიკა-მათემატიკის მეცნიერებათა დოქტორი (1985). 

1951 წელს დაამთარა თბილისის სახელმწიფო უნივერსიტეტის ფიზიკა-მათემატიკის ფაკულტეტი. იმავე წელს დაიწყო მუშაობა საქართველოს მეცნიერებათა აკადემიის გეოფიზიკის ინსტიტუტში. 1973 წლიდან გარდაცვალებამდე ხელმძღვანელობდა ინსტიტუტის რეგიონული სეისმოლოგიის განყოფილებას. მისი შრომები ეხება კავკასიის რეგიონის სეისმურობასა და სეისმურ რეჟიმს. დიდი წვლილი მიუძღვის კავკასიაში სეისმოლოგიური კვლევის განვითარებაში, საქართველოს სეისმური სადგურების ქსელის ეფექტიანობის დადგენასა და სეისმური ობსერვატორიის „თბილისის“ დაარსებაში (1976), კავკასიის მიწისძვრათა საინფორმაციო-საძიებო კომპიუტერული სისტემისა და საქართველოს ტერიტორიის სეისმური დარაიონების ნორმატიული რუკის შედგენაში. მიღებული აქვს სახელმწიფო ჯილდოები. 

## ბიბლიოგრაფია 
* Построение сейсмических линеаментов и оценка основных эффектов сейсмичности Кавказа, Тб., 1982; 
* Карта сейсмического районирования территории Грузии, Тб., 1989 (თანაავტ.).
* რა უნდა ვიცოდეთ მიწისძვრის შესახებ (რედაქტორი). - თბილისი, მეცნიერება, 1992. - 62გვ.

## ლიტერატურა
## რესურსები ინტერნეტში
## სქოლიო
კატეგორია:დაბადებული 1929
კატეგორია:დაბადებული 7 თებერვალი
კატეგორია:გარდაცვლილი 12 მარტი
კატეგორია:გარდაცვლილი 1993
კატეგორია:ქართველი გეოფიზიკოსები
კატეგორია:ჭიათურის მუნიციპალიტეტში დაბადებულები
ოთარ
მარიკა დარჩია

**მარიკა დარჩია** (დ. 23 ივნისი, 1953) — ქართველი ჟურნალისტი, პიარტექნოლოგი და პოლიტიკოსი. თბილისის VI მოწვევის საკრებულოს წევრი. 

## ბიოგრაფია
დაიბადა ქალაქ თბილისში. დაამთავრა თსუ-ს ბიოლოგიის ფაკულტეტი. ასევე საზოგადოებასთან ურთიერთობის კურსები გაიარა ლონდონის PR ინსტიტუტში და რუსეთის საზოგადოებასთან ურთიერთობის ასოციაციაში

საზოგადოებაში ცნობილია, როგორც „მედია პალიტრის“ კრეატიული დირექტორი და პირველი PR ორგანიზაციის დამფუძნებელი. 1993 წელს, მარიკა დარჩიამ ბრიტანეთში მაღალკვალიფიციური კურსების გავლით საზოგადოებასთან ურთიერთობის საფუძვლები შეისწავლა და საქართველოში დაბრუნების შემდეგ, თანდათან ეს ახალი დარგი განავითარა სამშობლოში. სწორედ მისი თქმით, თავდაპირველად, ამ სფეროს სკეპტიკურად უყურებდნენ და ვერ აღიქვამდნენ მის მნიშვნელობას, მაგრამ დროთა განმავლობაში თანდათანობით გამოიკვეთა  თუ რა დიდი როლი აქვს ზოგადად პიარს ნებისმიერ საქმესა თუ ურთიერთობაში. 

1995 წელს მან „თბილისის PR ცენტრი“ ჩამოაყალიბა და ასე შეუწყო ხელი „პიარის პიარს“. 2007 წელს, იგი „მედია პალიტრის“ კრეატიული დირექტორი გახდა. სწორედ, მისი იდეით განხორციელდა რამდენიმე მნიშვნელოვანი პროექტი. მაგალითად: „50 წიგნი, რომელიც უნდა წაიკითხო სანამ ცოცხალი ხარ“ და „მაკლიტერატურა“. 

ჰყავს მეუღლე და ორი შვილი. 

უყვარს ლიტერატურა და თითოეული პერსონაჟის გაცოცხლება. წიგნის კითხვა და მხატვრული ლიტერატურა.

2013 წელს, მან ჟურნალისტის როლიც მოირგო და დააფუძნა საავტორო გადაცემა „სტუმრად მარიკა დარჩიასთან ერთად“. იგი, ამ ახალი პროექტით ცდილობდა მსმენელისთვის სხვადასხვა ცნობილი ადამიანები განსხვავებული კუთხით, განსხვავებული ამპლუით გაეცნო. 

1998 წელს ის თბილისის საკრებულოს წევრი და საზოგადოებასთან ურთიერთობისა და საგარეო საქმეთა კომისიის თავმჯდომარე იყო. 

2004-2007 წლებში კი შეფასებისა და გამოცდების ეროვნული ცენტრის საზოგადოებასთან ურთიერთობის ჯგუფის ხელმძღვანელი. 

2013 წელს თბილისის მერიის კულტურულ ღონისძიებათა ცენტრის საგამომცემლო კომისიის წევრი გახდა, დაახლოებით ორ წელში კი საქართველოს ეროვნული მუზეუმის მეგობრების საზოგადოებასთან ურთიერთობის კონსულტანტი. 

პოლიტიკის გარდა მარიკა დარჩია პარალელურად ეწევა აკადემიურ საქმიანობასაც და ასწავლის, გრიგოლ რობაქიძის სახელობის სახელმწიფო უნივერსიტეტსა და „ჯიპაში“. არის „PR მცირე ბიბლიოთეკის დამფუძნებელი“ და პირველი წიგნის „საზოგადოებასთან ურთიერთობა სამთავრობო სტრუქტურებში“-ს ავტორი. 

2014 წელს, ის „ოქროს ფრთის“ გამარჯვებული გახდა და მას მიენიჭა ჯილდო, როგორც ქართულ ჟურნალისტიკაში ყველაზე ინტელექტუალ ადამიანს. 

2017-2021 წლებში იყო ქალაქ თბილისის მე-6 მოწვევის საკრებულოს წევრი პარტიული სიით, საარჩევნო ბლოკი: "ქართული ოცნება - დემოკრატიული საქართველო". საკრებულოს წევრობისას დარჩია იყო საკრებულოს თავმჯდომარის მოადგილე. 

## რესურსები ინტერნეტში
* ბიოგრაფია
* მარიკა დარჩიას ბიოგრაფია 
* მარიკა დარჩია

კატეგორია: თბილისის საკრებულოს წევრები
კატეგორია:ქართველი ქალი პოლიტიკოსები
კატეგორია: დაბადებული 1953
კატეგორია: დაბადებული 23 ივნისი
Warner Bros. Television

**Warner Bros. Television (WBTV)** — ამერიკული ტელეპროდუქციის მწარმოებელი კომპანია, რომელსაც ფლობს Warner Bros. Entertainment. 

კომპანია დაარსდა 1955 წელს, როდესაც დაიწყო ტელეპროგრამების სერიის გამოცემა. 1989 წელს იგი შეიძინა კომპანია Lorimar-მა. 1993 წელს Lorimar Television WBTV-ის ნაწილად იქცა.

2006 წელს WBTV-მა გახსნა ტელეპროგრამების უფასო ელექტრონული ბიბლიოთეკა.

2015 წლის მონაცემებით WBTV Sony Pictures Television-თან ერთად ითვლება ტელეპროგრამების ყველაზე მსხვილ მწარმოებლად მსოფლიოში.

## რესურსები ინტერნეტში
* 
* 

## სქოლიო
კატეგორია:Warner Bros. Television
კატეგორია:აშშ-ის სატელევიზიო ნაწარმოებების კომპანიები
კატეგორია:1955 წელს დაარსებული გასართობი კომპანიები
კატეგორია:1955 წელს დაარსებული მედიაკომპანიები
კატეგორია:აშშ-ის გასართობი კომპანიები
გავაზის კოშკი

ტერმინი **გავაზის კოშკი** შეიძლება აღნიშნავდეს:

* გავაზის პირველი კოშკი — კოშკი ყვარლის მუნიციპალიტეტის სოფელ გავაზში
* გავაზის მეორე კოშკი — კოშკი ყვარლის მუნიციპალიტეტის სოფელ გავაზში
* გავაზის მესამე კოშკი — კოშკი ყვარლის მუნიციპალიტეტის სოფელ გავაზში
ელიზაბეტ კიუბლერ-როსი

**ელიზაბეტ კიუბლერ-როსი** (; დ. 8 ივლისი, 1926, ციურიხი, შვეიცარია, — გ. 24 აგვისტო, 2004, სკოტსდეილი, არიზონა, ამერიკის შეერთებული შტატები) — შვეიცარიული წარმოშობის ამერიკელი ფსიქიატრი, ადამიანის სიკვდილისა და კვდომის პროცესის პიონერი მკვლევარი. მისმა კვლევებმა მნიშვნელოვანი გავლენა მოახდინა ტერმინალურ მდგომარეობაში მყოფი პაციენტების მართვის პრინციპებზე, ასევე შეცვალა მიდგომა ტკივილის კონტროლის და ზოგადად სიკვდილთან დაკავშირებული საკითხების მიმართ. ცნობილია სიკვდილზე ადამიანის ფსიქოლოგიური რეაგირების კიუბლერ-როსის მიერ შემუშავებული მოდელი.

## ბიოგრაფია 
ელიზაბეტ კიუბლერი 1926 წელს დაიბადა ციურიხში. ის სამი იდენტური ტყუპიდან ერთ-ერთი იყო და მის გადარჩენას სათუოდაც კი თვლიდნენ. მამას ქალიშვილის საკუთარი ბიზნესის მართვაში ჩართვა სურდა, მაგრამ ელიზაბეტს ექიმობა ჰქონდა გადაწყვეტილი. მეორე მსოფლიო ომის შემდეგ მოხალისედ მუშაობდა პოლონეთში, სადაც ომისგან დაზარალებულებს ეხმარებოდა. 1957 წელს დაამთავრა ციურიხის უნივერსიტეტი. მომდევნო წელს ცოლად გაჰყვა ამერიკელ მედიკოს სტუდენტ ემანუელ როსს და მასთან ერთად ამერიკის შეერთებულ შტატებში გადასახლდა. 1963 წელს დაასრულა კოლორადოს უნივერსიტეტის სამედიცინო სკოლის რეზიდენტურის პროგრამა ფსიქიატრიაში, 1965 წელს კი სამუშაოდ ჩიკაგოში გადავიდა. კიუბლერ-როსი თვლიდა, რომ იმდროინდელი სამედიცინო საზოგადოება ვერ უზრუნველყოფდა იმ დახმარებას, რაც ტერმინალურად დაავადებულ პაციენტებს სჭირდებოდათ იმისთვის, რომ მიეღოთ მოახლოებული სიკვდილის რეალობა და გამკლავებოდნენ მასთან დაკავშირებულ განცდებს. კოლორადოს უნივერსიტეტში მუშაობის დროს პირველი ნაბიჯები გადადგა ამ საკითხებზე მუშაობის მხრივ თავის სტუდენტებთან, ჩიკაგოში კი რეგულარულად აწყობდა სემინარებს, სადაც ესაუბრებოდნენ სასიკვდილოდ დაავადებულ პაციენტებს და აძლევდნენ მათ საკუთარი ემოციების გამოხატვის საშუალებას. ამ გამოცდილებაზე დაყრდნობით კიუბლერ-როსმა ჩამოაყალიბა სიკვდილზე ფსიქოლოგიური რეაგირების მოდელი, რომელიც ეტაპობრივად ცვალებადი 5 სტადიისგან შედგება: უარყოფა, ბრაზი, შევაჭრება, დეპრესია და მიღება (შეგუება). ეს მოდელი მან აღწერა წიგნში „სიკვდილისა და კვდომის შესახებ“ (ინგლ. *On Death and Dying*, 1969), რომელიც საერთაშორისო ბესტსელერი გახდა.

## სქოლიო
კატეგორია:დაბადებული 8 ივლისი
კატეგორია:დაბადებული 1926
კატეგორია:გარდაცვლილი 24 აგვისტო
კატეგორია:გარდაცვლილი 2004
კატეგორია:შვეიცარიელი ფსიქიატრები
კატეგორია:ამერიკელი ფსიქოლოგები
რამაზ ზოიძე

**რამაზ ზოიძე** (დ. 13 თებერვალი, 1996, ბათუმი) — ქართველი სპორტსმენი (ბერძნულ-რომაული ჭიდაობა), საქართველოს ჩემპიონი (2019, -72 კგ), 23 წლამდელებს შორის ევროპის ჩემპიონატის ვერცხლის პრიზიორი (2017, -71 კგ), ახალგაზრდებს შორის მსოფლიოს ორგზის (2015, 2016; -66 კგ) და ევროპის ჩემპიონი (2016, -66 კგ).

## ძირითადი შედეგები 
## რესურსები ინტერნეტში 
* რამაზ ზოიძე  — ქართული სპორტი

კატეგორია:დაბადებული 13 თებერვალი
კატეგორია:დაბადებული 1996
კატეგორია:ბათუმში დაბადებულები
კატეგორია:ქართველი მოჭიდავეები ბერძნულ-რომაულ სახეობაში
კატეგორია:ცოცხალი ადამიანები
შალვა ზურაბაშვილი

**შალვა ზურაბაშვილი** — ქართველი სპორტსმენი (მკლავჭიდი) , ჭაბუკებს შორის მსოფლიო ჩემპიონი (მარჯვენა 2015, -60 კგ) და სამგზის ვერცხლის პრიზიორი (მარცხენა 2015, -60 კგ, მარჯვენა , მარცხენა 2016, -65 კგ), ჭაბუკებს შორის ევროპის ორგზის ჩემპიონი (მარჯვენა, მარცხენა 2016, -65 კგ). ახალგაზრდებს შორის მსოფლიო ჩემპიონატის ორგზის ვერცხლის პრიზიორი (მარჯვენა, მარცხენა 2017, -65 კგ) და ასევე ევროპის ჩემპიონი (მარცხენა 2018, -65 კგ), ვერცხლისა (მარცხენა 2017, -65 კგ) და ბრინჯაოს პრიზიორი (მარჯვენა 2018, -65 კგ). 

## ძირითადი შედეგები 
## რესურსები ინტერნეტში 
* შალვა ზურაბაშვილი  — ქართული სპორტი

კატეგორია:ქართველი მკლავჭიდელები
ნიკოლეტ შერიდანი

**ნიკოლეტ შერიდანი** (ინგლ. Nicollette Sheridan; დ. 21 ნოემბერი, 1963, უორთინგი, გაერთიანებული სამეფო) — ინგლისელი მსახიობი. სახელი გაითქვა სერიალში „სასოწარკვეთილი დიასახლისები“ შესრულებული იდი ბრიტის როლით. ამ როლისათვის იგი ნომინირებული იყო ოქროს გლობუსის ჯილდოზე.

## ბავშვობა 
ნიკოლეტ შერიდანი დაიბადა 1963 წლის 21 ნოემბერს უორთინგში, სამხრეთ ინგლისში, გაერთიანებულ სამეფოში. დედამისი, ასევე მსახიობი სალი ადამსი 16 წლის იყო, როდესაც ის გააჩინა. როდესაც ნიკოლეტი 10 წლის იყო მამამისმა ოჯახი მიატოვა, რის შემდეგაც მამა-შვილს ერთმანეთი აღარ უნახავს.

1969 წელს დედამისი ჯეიმზ ბონდის ფილმ „მისი აღმატებულების საიდუმლო სამსახურში“ გადაიღეს, სადაც გაიცნო მსახიობი ტელი სავალასი, რომელიც შემდეგში ნიკოლეტის მამინაცვალი გახდა. 

## კარიერა 
შერიდანმა თავიდან თავისი კარიერა სამოდელო სფეროში დაიწყო. იგი გამოჩნდა ისეთი პრესტიჟული ჟურნალების გვერდებზე, როგორებიცაა: Vogue და Cosmopolitan. მისი სამსახიობო დებიუტი 1984 წელს შედგა სერიალში „ქაღალდის თოჯინები“, სადაც იგი ერთ-ერთ მთავარ, ტერინ ბლეიკის როლს ასრულებდა. 1989 წელს ფილმში „ბინძური ტენისი“ შეასრულა თავისი თავის როლი.

1986-1993 წლებში სერიალ „კვანძების გაშვებაში“ ასრულებდა მთავარ, პეიჯ მეთესონის როლს. 1991 წელს სერიალში „სამოთხე“ შეასრულა ლილის როლი. ამას მოჰყვა 1992 წელს სერიალ „ვიღაცის ქალიშვილში“ შესრულებული სარას როლი. 

ამის შემდეგ იგი მრავალ სერიალში გადაიღეს ეპიზოდურ როლებში. აღსანიშნავია, რომ გარდა მსახიობობისა, იგი გამხმოვანებელიცაა. 2001 წელს გაახმოვანა ანიმაციური სერიალი „ტარზანის ლეგენდა“.

2004 წელს ნიკოლეტ შერიდანი სერიალ „სასოწარკვეთილ დიასახლისებში“ დაამტკიცეს იდი ბრიტის როლზე, რომელმაც მას განსაკუთრებული პოპულარობა და აღიარება მოუტანა. აღსანიშნავია, რომ თავიდან განიხილებოდა მისი ბრი ვან დე კამპის როლზე დამტკიცება, თუმცა ის როლი შემდგომში მარშა კროსს მისცეს. ამის შემდეგ მას ურთიერთობა ჰქონდა სკოტ ბაიოსთან, ჯიმი ვან პატენსა და როჯერ უილსონთან. 1991 წლის 7 სექტემბერს იგი მსახიობ ჰარი ჰამლინზე დაქორწინდა, რომელსაც მალევე, 1992 წელს გაეყარა.

2004-2005 წლებში მას ურთიერთობა ჰქონდა შვედ პერსონალურ ტრენერ ნიკლას სოდერბლომთან, მის შემდეგ კი თავის ყოფილ შეყვარებულს, მაიკლ ბოლტონს დაუბრუნდა.

შერიდანი და ბოლტონი 2006 წელს დაინიშნენ. წყვილი 2008 წელს დაშორდა, მას შემდეგ, რაც ნიკოლეტმა კომპანია London Fog-თვის შიშველმა იპოზიორა. 

2015 წლის დეკემბერში ნიკოლეტ შერიდანი აარონ ფიპერსზე დაქორწინდა, რომელსაც 2016 წლის 19 ივნისს გაშორდა, 2018 წლის აგვისტოში კი საბოლოოდ დასრულდა მათი განქორწინება.

## სქოლიო 
კატეგორია:დაბადებული 21 ნოემბერი
კატეგორია:დაბადებული 1963
კატეგორია:ინგლისელი ქალი მსახიობები
კატეგორია:ბრიტანელი გამოხმოვანებლები
კატეგორია:ცოცხალი ადამიანები
კრის ვუდი (მსახიობი)

**ქრისტოფერ ჩარლზ ვუდი** (; დ. 14 აპრილი, 1988) — ამერიკელი მსახიობი. იგი ცნობილია თავისი შესრულებული როლით, როგორც კეი პარკერი, the CW-ს სატელევიზიო სერიალიას, ვამპირის დღიურების მეექვსე სეზონში. შემდგომ გადაიღეს კომედიურ, დრამატულ სატელევიზიო სერიალში, „კერის დღიურები“-ში, როგორც მწერალი-ადამ უივერი. 2016 წელს იღებდნენ CW-ს სატელევიზიო სერიალში, „კარანტინი“-ში, სადაც იგი თამაშობდა მთავარ, ატლანტის პოლიციის ოფიცერის ჯეიკ რილის როლს. 2016 წლიდან 2018 წლამდე, Mon-El-ის როლს თამაშობდა სატელევიზიო სერიალ „სუპერგოგონა“-ში. 

## ადრინდელი ცხოვრება 
კრის ვუდი დაიბადა 1988 წლის 14 აპრილს, ოჰაიოში, აშშ-ში. მან ჩრდილოეთ კაროლინაში, 2010 წელს დაამთავარა ილონის უნივერსიტეტი. იგი კოლეჯის პერიოდიდან მეგობრობს ამერიკელ მსახიობთან და მომღერალთან, გრანთ გასტინთან. 

## პირადი ცხოვრება 
კრის ვუდმა და სერიალის „სუპერგოგონა“-ს მთავარმა მსახიობმა, მელისა ბენოისტმა სასიყვარულო ურთიერთობა 2017 წელს დაიწყეს. ხოლო, 2019 წლის სექტემბერს იქორწინეს. 2020 წლის 4 მარტს, წყვილმა სოციალური ქსელის-ინსტაგრამის მეშვეობით დაანონსეს რომ ისინი თავიანთ პირველ შვილს ელოდებიან.

## სქოლიო 
კატეგორია:ამერიკელი მსახიობები
კატეგორია:დაბადებული 1988
კატეგორია:დაბადებული 14 აპრილი
კატეგორია:მსახიობები ანბანის მიხედვით
კატეგორია:ცოცხალი ადამიანები
ირაკლი ზირაქაშვილი

**ირაკლი ზირაქაშვილი** — ქართველი სპორტსმენი (მკლავჭიდი), ჭაბუკებს შორის მსოფლიოს ჩემპიონი (მარჯვენა, 2015) და ვერცხლის პრიზიორი (მარცხენა, 2015); ახალგაზრდებს შორის მსოფლიო ჩემპიონი (მარცხენა 2017), ორგზის ვერცხლისა (მარჯვენა 2017, 2018) და ბრინჯაოს პრიზიორი (მარჯვენა 2016) ახალგაზრდებს შორის ევროპის ორგზის ჩემპიონი (მარჯვენა  2017, 2018 ) და ორგზის ვერცხლის პრიზიორი (მარჯვენა 2016, 2017).

## ძირითადი შედეგები 
## რესურსები ინტერნეტში 
* ირაკლი ზირაქაშვილი  — ქართული სპორტი.

კატეგორია:ქართველი მკლავჭიდელები
თამარ გურჩიანი

**თამარ გურჩიანი** (დ. 27 იანვარი, 1980) — ქართველი იურისტი, სამართლიანი არჩევნებისა და დემოკრატიის საერთაშორისო საზოგადოების გამგეობის თავმჯდომარე. ილიას სახელმწიფო უნივერსიტეტის სამართლის სკოლის ასოცირებული პროფესორი. 

## ბიოგრაფია
თამარ გურჩიანმა დაამთავრა თბილისის სახელმწიფო უნივერსიტეტის სოხუმის ფილიალის იურიდიული ფაკულტეტი 2003 წელს; ვირჯინიის უილიამისა და მერის კოლეჯის სამაგისტრო პროგრამა. 2004–2010 წლებში მუშაობდა საქართველოს ახალგაზრდა იურისტთა ასოციაციაში ინფორმაციის თავისუფლებისა და ანტიკორუფციული პროგრამების კოორდინატორად; 2007–09 წლებში იყო ადამიანის უფლებათა ინსტრუქტორი საქართველოს შინაგან საქმეთა სამინისტროს აკადემიაში; 2010–11 წლებში მიიღო სამართლის მაგისტრის ხარისხი უილიამისა და მერის კოლეჯში (ვირჯინია, აშშ); ამავე პერიოდში სტაჟირება გაიარა ორგანიზაციებში: ეროვნული უსაფრთხოების არქივი და Sunlight Foundation (ვაშინგტონში, აშშ); 2011–15 წლებში სხვადასხვა ქვეყანაში მუშაობდა კონსულტანტად შემდეგ სფეროებში: ადამიანის უფლებები, არჩევნების მონიტორინგი და სამოქალაქო ორგანიზაციების შესაძლებლობათა განვითარება; არის „რადიო თავისუფლების“ ქართული ბიუროს ბლოგერი და რეგულარულად წერს ადამიანის უფლებების შესახებ; აღმოსავლეთ-დასავლეთის მართვის ინსტიტუტის „სამოქალაქო საზოგადოების განვითარებისა და მოქალაქეების ჩართულობის პროექტის“ (ACCESS) ორგანიზაციული განვითარების მენეჯერი; ის არის არასამთავრობო ორგანიზაციების გამგეობის წევრი: სამართლიანი არჩევნებისა და დემოკრატიის საერთაშორისო საზოგადოება, საქართველოს ახალგაზრდა იურისტთა ასოციაცია „ორბელიანი“. სამეცნიერი ინტერესის სფეროები: ადამიანის უფლებათა სამართალი, ანტიდისკრიმინაციული სამართალი; ადმინისტრაციული სამართალი, შესავალი სამართალმცოდნეობაში. სამართლის სკოლის ასოცირებული პროფესორი საჯარო სამართლის მიმართულებით, ადამიანის უფლებათა მიმართულების ხელმძღვანელი.

## ლიტერატურა
* თავისუფლების დღიურები, 2012 : რადიო „თავისუფლების“ პროექტი. თბ., გვ. 263, წ. 2013.

## რესურსები ინტერნეტში
* ბიოგრაფია თამარ გურჩიანი
* თამარ გურჩიანი

კატეგორია: ქართველი იურისტები
კატეგორია: დაბადებული 27 იანვარი
კატეგორია: დაბადებული 1980
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი ფემინისტები
გრანტ გასტინი

**ტომას გრანტ გასტინი** (; დ. 14 იანვარი, 1990) — ამერიკელი მსახიობი და მომღერალი. ცნობილია თავისი შესრულებული როლებით, როგორც ბარი ელენი CW-ს სატელევიზიო სერიალ ფლეში-ში. იგი ასევე გადაღებულია Fox-ის სერიალში, „გუნდი“-ში, სადაც მან ითამაშა სებასტიან სმაიტის როლი. 

## ადრინდელი ცხოვრება 
ტომას გრანტ გასტინი დაიბადა 1990 წელის 14 იანვარს, ვირჯინიაში, აშშ-ში. არის პედიატრის თინა ჰენის და კოლეჯის პროფესორის, ტომას გასტინის შვილი. 2008 წელს დაამთავრა „Granby“-ის უმაღლესი სკოლა, ხოლო 2 წლის განმავლობაში ჩრდილოეთ კაროლინაში, თეატრალურ პროგრამას ილონის უნივერსიტეტში სწავლობდა. უნივერსიტეტში სწავლიდან-დღემდე მეგობრობს ამერიკელ მსახიობთან, კრის ვუდთან. 

## პირადი ცხოვრება 
2016 წლის იანვარს გასტინმა სასიყვარულო ურთიერთობა ანდრეა „ლა“ თომასთან დაიწყო, ხოლო 2018 წლის 15 დეკემბერს დაქორწინდნენ.

## სქოლიო 
კატეგორია:დაბადებული 1990
კატეგორია:დაბადებული 14 იანვარი
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი გამხმოვანებლები
კატეგორია:მსახიობები ანბანის მიხედვით
კატეგორია:ცოცხალი ადამიანები
ნიკა კენჭაძე

**ნიკა კენჭაძე** (დ. 17 აპრილი,1997, ამბროლაური) — ქართველი სპორტსმენი (თავისუფალი ჭიდაობა), საქართველოს ჩემპიონი (2019, 79 კგ), ახალგაზრდებს შორის ევროპის ჩემპიონატის ვერცხლის პრიზიორი (2017, 74 კგ), 23-წლამდელებს შორის მსოფლიო ჩემპიონი (2018, ბუქარესტი, რუმინეთი).  

## ძირითადი შედეგები 
## რესურსები ინტერნეტში 
*ნიკა კენჭაძე  — ქართული სპორტი

კატეგორია:დაბადებული 17 აპრილი
კატეგორია:დაბადებული 1997
კატეგორია:ქართველი მოჭიდავეები თავისუფალ სტილში
კატეგორია:ამბროლაურის მუნიციპალიტეტში დაბადებულები
კატეგორია:ცოცხალი ადამიანები
ავთანდილ კენჭაძე

**ავთანდილ კენჭაძე** (დ. 22 დეკემბერი, 1995,  ამბროლაური) — ქართველი სპორტსმენი (თავისუფალი ჭიდაობა), საქართველოს ჩემპიონი (2019, 74 კგ), 23 წლამდელებს შორის მსოფლიო ჩემპიონი (2018, ბუქარესტი, რუმინეთი), 2018 წლის მსოფლიო ჩემპიონატის ვერცხლის მედლის მფლობელი (ბუდაპეშტი, უნგრეთი).

## ძირითადი შედეგები 
## რესურსები ინტერნეტში 
* ავთანდილ კენჭაძე — ქართული სპორტი

კატეგორია:დაბადებული 22 დეკემბერი
კატეგორია:დაბადებული 1995
კატეგორია:ქართველი მოჭიდავეები თავისუფალ სტილში
კატეგორია:ამბროლაურის მუნიციპალიტეტში დაბადებულები
კატეგორია:ცოცხალი ადამიანები
ვირჯინია აპგარი

**ვირჯინია აპგარი** (; დ. 7 ივნისი, 1909, ვესტფილდი, ნიუ-ჯერსი, აშშ, — გ. 7 აგვისტო, 1974, მანჰეტენი, ნიუ-იორკი, აშშ) — ამერიკელი ანესთეზიოლოგი, სამეანო ანესთეზიოლოგიისა და ნეონატოლოგიის ერთ-ერთი პიონერი. შექმნა ახალშობილის სასიცოცხლო ფუნქციების შეფასების სწრაფი მეთოდი, რომელიც ცნობილია აპგარის სკალის სახელით და ამჟამად საყოველთაოდაა მიღებული.

## ბიოგრაფია 
ვირჯინია აპგარი დაიბადა და გაიზარდა ნიუ-ჯერსის შტატში. მამა, ჩარლზ ემორი აპგარი იყო საქმიანი წარმოების მმართველი და რადიოს ენთუზიასტი, რომელმაც პირველი მსოფლიო ომის დროს შექმნა რადიოტალღების რეგისტრაციის მეთოდი და ხელი შეუწყო გერმანული ჯაშუშური რგოლის გამოვლენას ამერიკაში. დაამთავრა მაუნთ-ჰოლიოკის კოლეჯი 1929 წელს და კოლუმბიის უნივერსიტეტის ექიმთა და ქირურგთა კოლეჯი 1933 წელს. ნიუ-იორკის პრესბიტერიანული ჰოსპიტლის ინტერნატურის შემდეგ სპეციალიზდებოდა ანესთეზიოლოგიაში, რომელიც იმ დროს მედიცინის შედარებით ახალი დარგი იყო. სარეზიდენტო პროგრამა გაიარა ვისკონსინის უნივერსიტეტისა და ნიუ-იორკის ბელვიუს ჰოსპიტლის ბაზაზე (1935-1937). 1937 წელს გახდა ამერიკაში პირველი სერტიფიცირებული ქალი ანესთეზიოლოგი. 1949-1959 წლებში იყო ექიმთა და ქირურგთა კოლეჯის პირველი პროფესორი ანესთეზიოლოგიაში, ასევე პირველი ქალი, რომელმაც იმავე კოლეჯში სრული პროფესორის სტატუსი მოიპოვა. ამასთანავე, 1938 წელს გახდა კოლუმბია-პრესბიტერიანული სამედიცინო ცენტრის ანესთეზიოლოგიის დეპარტამენტის დირექტორი. განსაკუთრებით დაინტერესებული იყო სამეანო ჩარევების ანესთეზიოლოგიური მხარდაჭერისა და ახალშობილთა ჯანმრთელობის საკითხებით. 1952 წელს ჩამოაყალიბა აპგარის სკალის სახელით ცნობილი სისტემა, რომელიც ეფუძნება ახალშობილთა სასიცოცხლო ფუნქციების მარტივ და სწრაფ 5-პუნქტიან შეფასებას დაბადებიდან პირველ და მეხუთე წუთზე. აპგარის სკალა მალევე ფართოდ გავრცელდა ამერიკაში და ასევე ახალშობილთა შეფასების სტანდარტად დამკვიდრდა მსოფლიოს მრავალ ქვეყანაში. კოლუმბიაში მუშაობის პერიოდში მონაწილეობა მიიღო 17 ათასზე მეტი მშობიარობის მართვაში.

1959 წელს აპგარი საზოგადოებრივი ჯანდაცვის პროფესორის პოზიციაზე გადავიდა ჯონს ჰოპკინზის უნივერსიტეტში. იქ ის 1967 წლამდე ხელმძღვანელობდა ახალშობილთა პარალიზის ეროვნული ფონდის, March of Dimes-ის თანდაყოლილი მალფორმაციების განყოფილებას. ამ დაწესებულებამ კრიტიკული როლი ითამაში პოლიომიელიტის პრევენციის საკითხის გადაწყვეტაში. 1967-1972 წლებში აპგარი იყო ეროვნული ფონდის ფუნდამენტური კვლევების ხელმძღვანელი და, მოგვიანებით, 1973-1974 წლებში სამედიცინო საქმეთა უფროსი ვიცე-პრეზიდენტი. გარდა სამეცნიერო სტატიებისა, აპგარმა ჟურნალისტ ჯოან ბეკთან ერთად გამოაქვეყნდა წიგნი „კარგადაა თუ არა ჩემი ჩვილი?“ (*Is My Baby All Right? *, 1972), რომელშიც ახსნილია სხვადასხვა თანდაყოლილი დეფექტის მიზეზები და მკურნალობა, ასევე მოცემულია ჩვილთა ჯანმრთელობისთვის გასათვალისწინებელი რეკომენდაციები ქალებისთვის.

## სქოლიო
კატეგორია:დაბადებული 7 ივნისი
კატეგორია:დაბადებული 1909
კატეგორია:გარდაცვლილი 7 აგვისტო
კატეგორია:გარდაცვლილი 1974
კატეგორია:ამერიკელი ანესთეზიოლოგები
კატეგორია:ნიუ-იორკში გარდაცვლილები
გრიგოლ ზურაბიანი

**გრიგოლ ზურაბიანი** — ქართველი სპორტსმენი (მკლავჭიდი), შეზღუდული შესაძლებლობის მქონე (შ.შ.მ.) პირთა შორის ორგზის მსოფლიო ჩემპიონი (2019, კონსტანცა, რუმინეთი; 2018, ანტალია, თურქეთი) და შ.შ.მ. პირთა შორის ორგზის ევროპის ჩემპიონი (2018, სოფია, ბულგარეთი; 2019, ლატრაკი, საბერძნეთი).

## ძირითადი შედეგები 
## რესურსები ინტერნეტში 
* გრიგოლ ზურაბიანი — ქართული სპორტი

კატეგორია:ქართველი მკლავჭიდელები
ტედროს ადანომ გებრეისუსი

**ტედროს ადანომ გებრეისუსი** (; დ. 3 მარტი 1965, ასმერა, ეთიოპია) — ეთიოპიელი სახელმწიფო და პოლიტიკური მოღვაწე, ეთიოპიის საგარეო საქმეთა მინისტრი 2012-2016 წლებში, ჯანდაცვის მსოფლიო ორგანიზაციის დირექტორი 2017 წლის 1 ივლისიდან.

## ბიოგრაფია 
დაიბადა 1965 წლის 3 მარტს ასმერაში (ამჟამად ერიტრეა), ინჟინრის ოჯახში. 

1986 წელს ბაკალავრის ხარისხით დაასრულა ასმერის უნივერსიტეტი ბიოლოგიის სპეციალობით და ლაბორანტად დაიწყო მუშაობა ეთიოპიის ჯანდაცვის სამინისტროში. 1991 წელს, მენგისთუ ჰაილე მარიამის სამხედრო რეჟიმის დამხობის შემდეგ საშუალება მიეცა სწავლა გაეგრძელებინა საზღვარგარეთ. 1992 წელს დაასრულა ლონდონის უნივერსიტეტის მაგისტრატურა ინფექციური დაავადებების იმუნოლოგის სპეციალობით. 2000 წელს ნოტინგემის უნივერსიტეტში მიიღო დოქტორის ხარისხი საზოგადოებრივი ჯანდაცვის სფეროში. მისი სადისერტაციო ნაშრომი ეძღვნებოდა ეთიოპიის ტიგრაის რეგიონშ მალარიასთან ბრძოლის პრობლემებს. დამატებითი საგანმანათლებლო კურსები გაიარა დანიასა და შვედეთში. 

2001-2003 წლებშ იყო ტიგრაის რეგიონის ჯანმრთელობის დაცვის დეპარტამენტის ხელმძღვანელი. 2003 წელს დაინიშნა ეთიოპიის ჯანდაცვის მინისტრის მოადგილედ. 2005-2012 წლებში ეთიოპიის ჯანმრთელობის დაცვის მინისტრია. ამ თანამდებობაზე მუშაობისას მან გაატარა ქვეყნის ჯანდაცვის სისტემის რეფორმა, რათა გაეზარდა სამედიცინო მომსახურების ხელმისაწვდომობა. ამ პერიოდში შეიქმნა 3 500 ჯანდაცვის ცენტრი და 16 000 სამედიცინო  პუნქტი. 7-ჯერ გაიზარდა ჯანდაცვის მუშაკთა რაოდენობა. 

2012-2016 წლებში ეთიოპიის საგარეო საქმეთა მინისტრია. 2013 წელს აფრიკის კავშირის აღმასრულებელი საბჭოს ხელმძღვანელია. 

2016-2017 წლებში ეთიოპიის პრემიერ-მინისტრის სპეციალური მრჩეველია. 2017 წელს კი ჯანდაცვის მსოფლიო ორგანიზაციის გენერალურ დირექტორად დანიშნეს. ამ თანამდებობაზე მუშაობის დროს მისი ხუთი ძირითადი პრიორიტეტია ჯანმრთელობის საყოველთაო მიღწევების გაშუქება; ჯანმრთელობის გადაუდებელი შემთხვევები; ქალთა, ბავშვთა და მოზარდთა ჯანმრთელობა; კლიმატის ცვლილებისა და გარემოს გავლენა ადამიანის ჯანმრთელობაზე; და ჯანმრთელობის მსოფლიო ორგანიზაციის რეფორმირება.

## რესურსები ინტერნეტში
* ბიოგრაფია
* DR TEDROS ADHANOM GHEBREYESUS 
* Tedros Adhanom Ghebreyesus: Ethiopian wins top WHO job
* Dr Tedros Adhanom Ghebreyesus from Ethiopia elected as new WHO Director-General

კატეგორია:დაბადებული 3 მარტი
კატეგორია:დაბადებული 1965
კატეგორია:ჯანდაცვის მსოფლიო ორგანიზაციის გენერალური დირექტორები
კატეგორია:ეთიოპიელი პოლიტიკოსები
კატეგორია:ეთიოპიის საგარეო საქმეთა მინისტრები
კატეგორია:ეთიოპიელი ექიმები
კატეგორია:ეთიოპიის ჯანდაცვის მინისტრები
კატეგორია:ცოცხალი ადამიანები
ელინორ ვაილი

**ელინორ მორტონ ვაილი** (დ. 7 სექტემბერი, 1885 — გ. 16 დეკემბერი, 1928) — ამერიკელი პოეტი და ნოველისტი, ჯულია ელსვორთის ჯილდოს მფლობელი. პოპულარული იყო 1920-იან და 1930-იან წლებში. იგი ცნობილი იყო როგორც მელოდიური, მგრძნობიარე პოეზიით, ისე ეთიკური სილამაზით.

## ბიოგრაფია 
### ოჯახი და ბავშვობა 
ელინორ ვაილი ჰოიტი დაიბადა 1885 წლის 7 სექტემბერს სომერვილში, ნიუ-ჯერსიში, საზოგადოებაში ცნობილ ოჯახში. მისი ბაბუა, ჰენრი ჰოიტი, პენსილვანიის შტატის გუბერნატორი იყო. მისი დეიდა იყო ელენე ჰოიტი, პოეტი.  მისი მშობლები იყვნენ ჰენრი მარტინ ჰოიტი უმცროსი, რომელიც იყო შეერთებული შტატების გენერალური ადვოკატი 1903-დან 1909 წლამდე; და ენ მორტონ მაკმაიკლი (დაიბადა 1861 წლის 31 ივლისს). ელინორს ოთხი და-ძმა ჰყავდა: ჰენრი, კონსტანცია, მორტონი და ნენსი (რომანტიკოსი, რომელმაც 1935 წელს დაწერა „*ელინორ ვაილი: უცნობი ქალის პორტრეტი*“) ელინორ ვაილი ბავშვობიდანვე გატაცებული იყო წიგნების კითხვით.

### ქორწინებები და სკანდალი 
მინი|300x300პქ| მას შემდეგ, რაც ელინორი ჰორეს ვაილისთან ერთად გამოჩნდა, ამ შენობაში ფილიპ სიმონს ჰიჩბორნმა თავი მოიკლა.
ელინორ ვაილი ცნობილია თავისი რომანებისა და ქორწინებების რაოდენობით და მათთან დაკავშირებული სკანდალებით. ადრინდელი რომანიდან მალევე, 20 წლის ასაკში, გაიცნო თავისი პირველი ქმარი, ჰარვარდის კურსდამთავრებული ფილიპ სიმონს ჰიჩბორნი  მან მიატოვა ქმარი და ვაჟი და ჰორაციო ვაილისთან დაიწყო ურთიერთობა. 

ამ აქტის შემდეგ ელინორს დევნიდნენ პრესაში, ხოლო ოჯახის წევრებმა და მეგობრებმა გარიყეს, სწორედ ამიტომ წყვილი საცხოვრებლად ინგლისში გადავიდა. , სადაც ისინი ცხოვრობდნენ შეცვლილი გვარით (სავარაუდოდ ვარინგი), ამ მოვლენამ ვაშინგტონში სკანდალი გამოიწვია და სოციალური წრეები ელინორზე ბევრს წერდნენ.  მალევე ვაილიმ დატოვა მეორე ქმარი და 1921 წელს გადავიდა ნიუ–იორკში”.  

1921 წელს გამოიცა ვაილის პირველი კომერციული წიგნი პოეზიაში — „*ქარისსაჭერი ბადე*“, საკმაოდ წარმატებული წიგნი, რომელზეც მრავალი კრიტიკოსი დღემდე მიიჩნევს, რომ შეიცავს მის საუკეთესო ლექსებს. ედნა მილეიმ და ლუის უნტერმაიერმა შეაქეს მისი ეს ნაწარმოები.  პოეზიის საზოგადოებამ მას ჯულია ელსვორტ ფორდის პრემია მიანიჭა.  

1923 წელს მან გამოაქვეყნა *Black Armour* (შავი აბჯარი), რომელიც კიდევ ერთი ცნობილი ნამუშევარი გახდა.  *New York Times*-ში წერდნენ: 

ელინორ ვილის ლიტერატურული შემოქმედებაა საკმაოდ მდიდარი და შთამბეჭდავია, იმის გათვალისწინებით, რომ მისი მწერლის კარიერა სულ რაღაც რვა წელი გაგრძელდა. ამ ხანმოკლე პერიოდში მან დაწერა პოემების ოთხი ტომი, ოთხი ნოველა და დამატებითი ტომის შესაქმნელად საკმარისის ტატიები ჟურნალ-გაზეთებში.

### გარდაცვალება 
უილი მთელი თავისი ზრდასრული ცხოვრების განმავლობაში არტერიული წნევის პრობლემებით იტანჯებოდა. იგი მიდრეკილი იყო აუტანელი შაკიკისკენ და 52 წლის ასაკში, ბენეტის ნიუ–იორკის ბინაში ინსულტის შედეგად გარდაიცვალა. ამ დროს ორივე ემზადებოდა ნაწარმოების — „*ანგელოზებისა და მიწიერი ქმნილების გამოსაცემად*“.  

## რესურსები ინტერნეტში
* Elinor Wylie at the Poetry Foundation — ბიოგრაფია)
* 
* 
* 
* ელინორ ვაილის პოემები Poemtree.com-ზე
* ელინორ ვაილის პოემები „პოეტების კუთხეში“

## სქოლიო
კატეგორია:გარდაცვლილი 1928
კატეგორია:დაბადებული 1885
კატეგორია:XX საუკუნის ამერიკელი რომანისტები
კატეგორია:XX საუკუნის ამერიკელი პოეტები
კატეგორია:XX საუკუნის ამერიკელი ქალი მწერლები
კატეგორია:ამერიკელი ქალი რომანისტები
ჯეინ გუდოლი

**ჯეინ გუდოლი** (; ნამდვილი სახელი — ვალერი ჯეინ მორის-გუდოლი, Valerie Jane Morris-Goodall; დ. 3 აპრილი, 1934, ლონდონი — გ. 	1 ოქტომბერი, 2025, ლოს-ანჯელესი) — ბრიტანელი პრიმატოლოგი, ეთოლოგი და ანთროპოლოგი; ბრიტანეთის იმპერიის ორდენის ქალბატონი-კომანდორი. ცნობილია ტანზანიაში გომბე-სტრიმის ეროვნულ პარკში შიმპანზეების ხანგრძლივი და დეტალური კვლევით.
## ბიოგრაფია 
ვალერი ჯეინ მორის-გუდოლი დაიბადა ლონდონში 1934 წელს. მამა იყო ბიზნესმენი, დედა — მწერალი-პროზაიკოსი. გუდოლის გადმოცემით, ცხოველებისადმი ინტერესი მამის მიერ ნაჩუქარმა სათამაშო შიმპანზემ გაუღვივა. 18 წლის ასაკში სწავლა შეწყვიტა და მუშაობა დაიწყო მდივნად და ასისტენტად კინოგადაღებებზე ვიდრე არ მიავლინეს აფრიკაში. იქ გუდოლი მუშაობდა პალეონტოლოგ და ანთროპოლოგ ლუის ლიკის დამხმარედ. ლიკისთან ურთიერთობის წყალობით 1960 წელს შეძლო ბანაკი დაედგა ტანზანიის გომბე-სტრიმის ნაკრძალში (შემდეგ ეროვნული პარკი), რათა დაკვირვებოდა ამ რეგიონში შიმპანზეების ქცევას. 1964 წელს ცოლად გაჰყვა მისი საქმიანობის გასაშუქებლად აფრიკაში ჩასულ ნიდერლანდელ ფოტოგრაფს და არისტოკრატს, ბარონ ჰუგო ვან ლავიკს (შემდეგ განქორწინდნენ). 1965 წელს კემბრიჯის უნივერსიტეტმა გუდოლს ეთოლოგიაში დოქტორის ხარისხი მიანიჭა. ამგვარად, ის იმ იშვიათ ადამიანთა რიცხვს მიეკუთვნება, ვისაც დოქტორის წოდება ბაკალავრის ხარისხის ფლობის გარეშე აქვს მიღებული. ხანმოკლე შესვენებების გარდა გუდოლი და მისი ოჯახი გომბეში 1975 წლამდე ცხოვრობდნენ. ის ხშირად ხელმძღვანელობდა ამ რეგიონში სხვა დოქტორანტების საველე სამუშაოებსაც. 1977 წელს მან კალიფორნიაში დააფუძნა ჯეინ გუდოლის ველური ბუნების კვლევის, განათლებისა და კონსერვაციის ინსტიტუტი, რომელიც შემდეგ ვაშინგტონში დაბინავდა. გუდოლი ასევე არის სხვა ინიციატივების ავტორი, მანვე 1991 წელს შექმნა ახალგაზრდული საგანმანათლებლო პროგრამა Jane Goodall’s Roots & Shoots.    

მრავალწლიანი მუშაობის შედეგად გუდოლმა შეძლო შიმპანზეების შესახებ არაერთი არასწორი შეხედულების შეცვლა. მან დაადასტურა, რომ ეს ცხოველები ყოვლისმჭამელი არსებები არიან, შეუძლიათ იარაღების შექმნა და გამოყენება და ავლენენ რთულ სოციალურ ქცევებს. გუდოლი არის არაერთი სამეცნიერო და საბავშვო წიგნისა და სტატიის ავტორი. მათ შორისაა ცნობილი „კაცთა ჩრდილქვეშ“ (*In the Shadow of Man*, 1971). თავისი აფრიკული საქმიანობა მან შეაჯამა წიგნში „გომბეს შიმპანზეები: ქცევის ტიპები“ (*The Chimpanzees of Gombe: Patterns of Behavior*, 1986). გუდოლმა შემდგომ წლებშიც განაგრძო მეცნიერული და საგანმანათლებლო მუშაობა გარემოს დაცვისა და კონსერვაციის პრობლემებზე. 2002 წელს გაერომ ის მშვიდობის ელჩად (ინგლ. UN Messenger of Peace) დაასახელა. მიღებული აქვს მრავალი ჯილდო და საპატიო წოდება, მათ შორის, ბრიტანეთის იმპერიის ორდენი (2003). მისი ცხოვრებისა და საქმიანობის შესახებ გადაღებულია რამდენიმე ფილმი, მათ შორის ბიოგრაფიული დოკუმენტური ფილმი „ჯეინი“ (National Geographic-ის ფილემბის სტუდია, 2017).

## სქოლიო
კატეგორია:დაბადებული  3 აპრილი
კატეგორია:დაბადებული 1934
კატეგორია:ბრიტანელი ანთროპოლოგები
კატეგორია:ბრიტანეთის იმპერიის ორდენის ქალბატონი-კომანდორები
ლევან ბეჟანიძე

**ლევან ბეჟანიძე** (დ. 14 ნოემბერი, 1957) — ქართველი ექიმი და პოლიტიკოსი. საქართველოს პარლამენტის წევრი 2016-2020 წლებში.

## ბიოგრაფია
დაიბადა 1957 წლის 14 ნოემბერს. 1975-1981 წლებში სწავლობდა კრასნოიარსკის სახელმწიფო სამედიცინო ინსტიტუტში. 1974-1975 წლებში იყო კრასნოიარსკის სასწრაფო სამედიცინო დახმარების საავადმყოფოს სანიტარი. 1981-1982 წლებში იყო სამშობიარო სახლის ინტერნი. 1982-1983 წლებში იყო სასწრაფო სამედიცინო დახმარების სადგურის ექიმი. 1983 წელს იყო ბათუმის №3 საავადმყოფოს მეან-გინეკოლოგი. 1983-1986 წლებში იყო სამშობიარო სახლის ექიმი ორდინატორი. 1986-1988 წლებში — აკაკი ჩაჩავას სახელობის პერინატალური მედიცინისა და მეანობა-გინეკოლოგიის სამედიცინო კვლევითი ინსტიტუტის კლინიკური ორდინატორი. 1988 წლიდან არის ბათუმის სამშობიარო სახლის ექიმი მეან-გინეკოლოგი, განყოფილების გამგე, მთავარი ექიმი და დირექტორი.   2016-2020 წლებში იყო საქართველოს მე-9 მოწვევის პარლამენტის წევრი (მაჟორიტარი), საარჩევნო ბლოკი: „ქართული ოცნება — დემოკრატიული საქართველო“.  

## რესურსები ინტერნეტში 
კატეგორია:დაბადებული 14 ნოემბერი
კატეგორია:დაბადებული 1957
კატეგორია:ქართველი მეან-გინეკოლოგები
კატეგორია:საქართველოს IX მოწვევის პარლამენტის წევრები
კატეგორია:ბათუმში დაბადებულები
ბრენდა სტრონგი

**ბრენდა სტრონგი** (ინგლ. Brenda Strong; დ. 25 მარტი, 1960, პორტლენდი, ორეგონი, აშშ) — ამერიკელი მსახიობი. სახელი გაითქვა სერიალში „სასოწარკვეთილი დიასახლისები“ შესრულებული მერი ელის იანგისა და სერიალ „დალასში“ შესრულებული ენ ივინგის როლებით. სტრონგი ორჯერ იყო ნომინირებული ემის ჯილდოზე.

## ბავშვობა 
ბრენდა სტრონგი დაიბადა 1960 წლის 25 მარტს პორტლენდში, ორეგონის შტატში. იგი არის ჯეკ და ჯეინ სტრონგების (ქალიშვილობის გვარია უეთერფორდი) შვილი. იგი ბრიჯთაუნში იზრდებოდა, სადაც 1978 წელს დაამთავრა სენდის საშუალო სკოლა. ამის შემდეგ იგი არიზონაში გადასახლდა და სწავლა არიზონის სახელმწიფო უნივერსიტეტში განაგრძო მუსიკალური მიმართულებით. 1980 წელს ბრენდა სტრონგი „მის არიზონა“ გახდა. 

## კარიერა 
მარცხნივ|მინი|ბრენდა სტრონგი 2013 წელს მონტე-კარლოს კინო-ფესტივალზე
ბრენდა სტრონგის სამსახიობო დებიუტი სერიალში *St. Elsewhere-*ში შესრულებული ნადინა აურორას ეპიზოდური როლით. ამის შემდეგ მას კიდევ რამდენიმე პატარა როლის შესრულება მოუხდა, 1988 წელს კი ფილმში „ვარკსვლავური გზა: შემდეგი თაობა“ დაამტკიცეს რაშელას როლზე.

1992 წელს ფილმში „მესამე მამინაცვალი“ დაამტკიცეს ლორენ სატლიფის როლზე. 1993 წელს სერიალში „ახალგაზრდა ინდიანა ჯონსის ქრონიკები“ შეასრულა ბეატრის კოფმენის როლი. 2000-2002 წლებში სერიალში „მეშვიდე სამოთხე“ თამაშობდა მისის კარმენ მაკულის როლს.

2004 წელს სერიალში „სასოწარკვეთილი დიასახლისები“ დაამტკიცეს ერთ-ერთ მთავარ, მერი ელის იანგის როლზე. სერიალში მისი პერსონაჟი პირველივე სერიაში იკლავს თავს, რასაც მოჰყვება სერიალის მთელი სიუჟეტის განვითარება, რის გამოც ბრენდაა სერიალის მთხრობელი და ამასთან, მერი ელისის როლში იშვიათად, მაგრამ მთელი სერიალის განმავლობაში მაინც ჩანდა ხოლმე. იგი ამ სერიალში თამაშობდა ისეთ ვარსკვლავებთან ერთად, როგოებიც არიან: ფელისიტი ჰაფმენი, ევა ლონგორია, ნიკოლეტ შერიდანი, მარშა კროსი, ტერი ჰატჩერი და ა.შ. სერიალის გადაღებები 2012 წელს დასრულდა. მერი ელისის როლისათვის იგი ორჯერ წარადგინეს ემის ჯილდოზე. 

## პირადი ცხოვრება 
ბრენდა სტრონგი იოგისა და ფერტილურობის ექსპერტია, რის გამოც იგი UCLA-ს „სხეულისა და გონების ინსტიტუტში“ ინსტრუქტორად მუშაობს. 

1989 წლის ივლისში იგი ცოლად გაჰყვა ტომ ჰენრის, რომელთანაც ერთი ვაჟი გაუჩნდა, ზაკერი ჰენრის სახით. წყვილი 2011 წლის 14 იანვარს განქორწინდა. 2015 წლის მაისში იგი მეორედ დაქორწინდა მსახიობ ჯონ ფარმანეშ-ბოკაზე. 

## სქოლიო 
კატეგორია:დაბადებული 25 მარტი
კატეგორია:დაბადებული 1960
კატეგორია:ამერიკელი ქალი მსახიობები
კატეგორია:ვარსკვლავური გზა
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
გურამ მაჭარაშვილი

**გურამ მაჭარაშვილი** (დ. 12 დეკემბერი, 1971, თბილისი) — ქართველი იურისტი და პოლიტიკოსი.  
## ბიოგრაფია
დაიბადა 1971 წლის 12 დეკემბერს. 1996 წელს დაამთავრა თბილისის ჰუმანიტარულ-ეკონომიკური ინსტიტუტის იურიდიული ფაკულტეტი. 2001-2005 წლებში იყო სააქციო საზოგადოება ბანკი „ქართუს“ რუსთავის ფილიალის იურისტი. 2005-2008 წლებში იყო სააქციო საზოგადოება ბანკი „ქართუს“ იურიდიული განყოფილების იურისტი. 2008-2010 წლებში იყო სააქციო საზოგადოება ბანკი „ქართუს“ იურიდიული დეპარტამენტის შიდა სამსახურებრივი რეგულირების განყოფილების-ის უფროსი და გენერალური დირექტორის თანაშემწე სამართლებრივ საკითხებში. 2010-2014 წლებში — სააქციო საზოგადოება ბანკი „ქართუს“ იურიდიული დეპარტამენტის დირექტორის მოადგილე. 2014-2016 წლებში იყო შიდა ქართლის გუბერნატორის მოადგილე. 2016-2020 წლებში იყო საქართველოს მე-9 მოწვევის პარლამენტის წევრი (ლაგოდეხისა და ყვარლის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

## რესურსები ინტერნეტში 
## სქოლიო
კატეგორია:დაბადებული 12 დეკემბერი
კატეგორია:დაბადებული 1971
კატეგორია:ქართველი იურისტები
კატეგორია:საქართველოს IX მოწვევის პარლამენტის წევრები
კატეგორია:საქართველოს X მოწვევის პარლამენტის წევრები
კატეგორია:თბილისში დაბადებულები
კატეგორია:„ქართული ოცნების“ წევრები
კატეგორია:„ხალხის ძალის“ წევრები